ตื่นเช้าขึ้นมาก็มีตุ่มขึ้นในคอฝั่งขวา ทานอะไรก็รู้สึกเจ็บคอ พอตกบ่ายก็ปวดหัวตัวร้อน พอจะมีอะไรรักษาไหมครับ
สวัสดีค่ะ อาการมีตุ่มขึ้นในคอ เจ็บคอ ปวดหัว ตัวร้อน อาจเป็น1. เป็นแผลร้อนใน ซึ่งเนื้อเยื่อรอบๆ อาจบวมจนเป็นตุ่มนูนขึ้นมาได้2. คอหอยอักเสบ (pharyngitis) หากเกิดจากเชื้อไวรัส จะมีอาการของไข้หวัด คือจะมีไข้ ไอ มีเสมหะ เจ็บคอ เสียงแหบ จาม มีน้ำมูก คัดจมูก ปวดหัว ปวดเมื่อยตัว แต่หากเกิดจากเชื้อแบคทีเรีย ซึ่งมักจะมีไข้สูง ปวดหัว ปวดเมื่อยตัว คอแดง เจ็บคอ กลืนลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต3. ทอนซิลอักเสบ (Tonsillitis) หากเกิดจากเชื้อไวรัส จะมีอาการของไข้หวัดร่วมกับต่อมทอนซิลทั้งสองข้างโตและแดงเล็กน้อย หากเป็นทอนซิลอักเสบจากเชื้อแบคทีเรีย จะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด และมักมีแผ่นหนองอยู่บนทอนซิล อาจตรวจพบต่อมน้ำเหลืองที่ข้างคอด้านหน้าโตการดูแลตนเองในเบื้องต้น ไม่ว่าจะเกิดจากสาเหตุใด ได้แก่ การดื่มน้ำเปล่ามากๆ โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์ บ้วนปากล้างลำคอด้วยน้ำเกลือบ่อยๆ เป็นต้นหากอาการเจ็บคอเป็นมากจนทำให้กลืนลำบาก หรือมีไข้สูง เห็นจุดหนองในลำคอบริเวณคอหอยหรือทอนซิบ ก็ควรไปพบพบแพทย์เพื่อตรวจและรักษาค่ะ ซึ่งแพทย์อาจมีการจ่ายยาปฏิชีวนะให้ทานค่ะ